
מדינת ישראל
משרד החינוך 
המשנה למנהלת הכללית
אגף רכש מכרזים והתקשרויות
ירושלים, ‏18 בפברואר 2016
ט' אדר א' תשע"ו
מכרז מס' 5/2.2016 : הפקה וארגון חידון התנ"ך העולמי לנוער שיתקיים ביום העצמאות, בירושלים
הבהרה 1

סיכום תשובות לשאלות שהגיעו עד לתאריך 11.2.2016
1. כללי

1. המועד האחרון להגשת הצעות למכרז שבנדון הינו 24.2.2016 שעה 11:00.
2. במכרז זה אין דרישה מהמציעים המגישים הצעה לשלם דמי השתתפות. 

3. נוסח ערבות הבנקאית/ערבות חברת הביטוח או הוראת הקיזוז חייב להיות זהה לנוסח המצורף למכרז זה, לרבות הסכום ותוקף הערבות בהתאם לדרישות שבמכרז זה.
הערבות/הוראת הקיזוז להגשת ההצעה לא תהיה צמודה.
הערבות תישא את תאריך המועד להגשת ההצעה למכרז או כל תאריך שקדם למועד זה.
בשום מקרה לא תתקבל ערבות הנושאת תאריך מאוחר יותר.
4. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
5. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.

6. בנספח מספר 2 למכרז זה מצורף חוזה ההתקשרות. 
על המציע למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח.

עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 
יש  לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
7. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר במחיר באחד או יותר מהסעיפים, יפסול את ההצעה מאחר ולא ניתן להשוותה להצעות אחרות. 

8. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.


9. אם המציע יתקל בשאלה בעלת חשיבות, במהלך הכנת הצעתו, לאחר המועד האחרון להעברת השאלות, הוא רשאי להגיש את שאלתו אך ורק בכתב, ע"ג נייר פירמה שלו עם ציון שם המכרז ומס' המכרז, לפקס מס' 02-5602000.

אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
10. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר האינטרנט שכתובתו:
 
     WWW.EDUCATION.GOV.IL/MICHRAZIM/
ומאתר מינהל הרכש הממשלתי בכתובת: HTTP://WWW.MR.GOV.IL

11. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.
2. פרק 4 - תיאור הפרוייקט והיקפו
1. סעיף 4.1, עמוד 5
(1) הקונספט של החידון השנה יהיה אחדות ישראל. לתשומת לב המציעים כי כל שנה הקונספט יהיה שונה.
(2) בכוונת המשרד לערוך את האירוע בתיאטרון ירושלים. על הספק הזוכה במכרז זה להיערך למתן השירותים נשוא המכרז בכל מקום עליו יחליט המשרד.
(3) צילום האירוע ושידורו מתבצע באמצעות הערוץ שיבחר והספק במסגרת מכרז זה נדרש לתת את כל הסיוע ובכלל זה קו "פיט" לחיבור לניידת השידור.
(4) הכיבוד נדרש אך ורק ביום האירוע במהלך החידון.
(5) במסגרת המכרז על המציעים להגיש גם הצעת מחיר. ההצעות שתעמודנה בדרישות הסף תבחנה ותקבלנה ציונים בהתייחס לאיכותן וככל שתעמודנה בציון המינימלי הנדרש לעניין איכותן תבחנה גם מבחינת הצעת המחיר. הכל כאמור בטבלת הקריטריונים שצורפה כחלק בלתי נפרד מהמכרז. התחרות בין המציעים – מתנהלת לגבי כל המרכיבים ועל כן  אין במכרז התייחסות לתקציב של המשרד.
(6) המשתתפים באירוע יהיו כמפורט במכרז.
(7) סדר האירוע יהיה כדלקמן:
· בתחילת הטקס יעלו לברך: ראש הממשלה, שר החינוך ובעלי תפקידים נוספים – כ- 1/2 שעה.
· שלב הראשון של החידון: 16 מתמודדים והקרנת 8 סרטונים – כ- 3/4 שעה
· הופעת הזמר – כ- 5 דקות
· שלב שני של החידון : 8 מתמודדים – כ- 1/4 שעה
·  הופעת הזמר – כ- 5 דקות
· שלב שלישי של החידון: שאלת ראש הממשלה, 4 מתמודדים – כ- 10 דקות.
· הופעת הזמר – כ- 5 דקות
· שלב רביעי – 2 מתמודדים "ראש בראש" – כ- 5 דקות
· טקס הענקת הפרסים – כ- 5 דקות
· שירת התקווה– כ- 5 דקות
2. סעיף 4.7, עמודים 6-9
(1) צוות הבימוי שבסעיף זה מתייחס לבמאי, עוזר במאי, עורך תוכן, יהיו מטעם המפיק ובאחריותו להעסיקם לצורך ביצוע הפעילות במכרז זה. 
(2) הדרישות מהבמאי יהיו כמפורט בסעיף 5.12.3.
(3) חיבור השאלות ומיון המתמודדים יתבצע ע"י המשרד.
(4) הפרסים הינם באחריות המשרד.
3. סעיף 4.8, עמוד 10
(1) כאמור בסעיף זה במכרז המשרד יתקשר עם מנחה שייקבע על ידו. לכן המציע לא נדרש לתמחר בהצעתו את המנחה.
(2) כאמור בסעיף זה במכרז המשרד יתקשר עם זמר שייקבע על ידו. לכן המציע לא נדרש לתמחר בהצעתו את הזמר.
(3) כאמור בסעיף זה במכרז המשרד יתקשר עם אתר בו יתקיים החידון לרבות שירותי אבטחה וניקיון.
3. פרק 5 - כח האדם של הספק והאמצעים הנדרשים לביצוע המכרז
היועץ המקצועי לצוות ההפקה הינו יועץ מקצועי הבקיא בעולם התוכן התנכי ואשר אמור לוודא כי השאלות שנכתבו תואמות לגרפיקה שתוצג על גבי המסך תוך שילוב משחקי מחשב לכל שלב כולל התאמת הטבלאות. כמו כן תפקידו לגשר בין כותבי השאלות למשחקי מחשב ולבמאי.
4. פרק 14 - הקריטריונים לבחירת הספק
1. חוות דעת יילקחו ממקבלי שירות דומה מהמציע, כפי שצויינו בהצעה, (דהיינו מקבלי שירות חיצוניים שאינם מבין עובדי המציע בעבר או בהווה ו/או חברות בנות ו/או חברות קשורות וכו') כפי שבאות לידי ביטוי בפניית צוות בדיקת ההצעות ללקוחות של המציע, בעיקר מההיבט של רמה מקצועית, רמת שירות, עמידה בלוחות זמנים, גמישות לשינויים ועוד.

2. אם ההצעה הינה מטעם מציע שזכה בעבר במכרז של המשרד או שלמשרד היכרות כלשהי אחרת עמו או מידע לגביו, ילקח בחשבון, כאחד מהשיקולים המכריעים, אופן ביצוע התחייבויות המציע, לרבות עמידה בלוח זמנים ואיכות העבודות ורמת השירות.
5. נספח מספר 4 – מפרטים טכניים
1. בנספח זה במכרז מפורטים כל האמצעים והדרישות הטכניות לצורך הפקת האירוע.
המציע נדרש במסגרת הצעתו להגיש הצעת מחיר לכל אחד מהסעיפים כאשר עליו להתייחס למפרטים הטכניים שבנספח זה.
2. הפקת סרטונים
(1) באחריות הספק להכין את התסריטים ולהפיק את הסרטונים הנדרשים במסגרת המכרז.
(2) המפרטים הטכניים מצורפים בנספח 4 למכרז. כאמור במפרטים הטכניים, הספק נדרש להפיק 8 סרטונים שמשכם לא יעלה על 2 דקות. כל הסרטונים ילוו בכתוביות בעברית. 
(3) על הספק לשלב חומרי ארכיון רלוונטיים בהתאם לתסריט של כל אחד מהסרטונים.
אם מבקש לשלב בחומרים שיכין חומרים של גורמים אחרים – עליו לדאוג לקבל מראש ובכתב אישור שימוש ולטפל על חשבונו בכל הנדרש לענין הסדרת זכויות היוצרים/אישור השימוש בחומרים שיש בהם קניין רוחני של מאן דהוא שאינו המשרד.
(4) דוגמאות של סרטונים ניתן לראות באתרי האינטרנט של הטלוויזיה החינוכית (בחידון התנ"ך העולמי למבוגרים ובאתר האינטרנט של הערוץ הראשון וחידון התנ"ך העולמי לנוער).
3. תאורה הגברה ותפאורה באזור הבמה
(1) בנוסף לאמור בסעיף זה במכרז על המציע להתאים את התאורה ולעצב את התפאורה באזור הבמה (עפ"י תוכנית שתאושר ע"י המשרד), לצורכי שידור ישיר טלוויזיוני.
(2) בקידמת הבמה יהיה חיפוי קדמי מבד באורך של 13 מטר.

4. עיצוב, אספקה והצבת אמצעי הגברה
בנוסף לאמור בסעיף זה במכרז על המציע להתאים את עיצוב הבמה וההגברה באולם, לצורכי שידור ישיר טלוויזיוני.

5. עיצוב, אספקה והצבת אמצעי התאורה
בנוסף לאמור בסעיף זה במכרז על המציע להתאים את אמצעי התאורה, לצורכי שידור ישיר טלוויזיוני.
6. הצבת קיר וידאו ורשתות LED  
בנוסף לאמור בסעיף זה במכרז, כמות האפקטים יקבעו עם הבמאי, ויוקרנו כדלקמן:  בהפסקות בין השאלות ובין ארבעת השלבים בחידון, בשירת הזמר, בנאומים של ראש הממשלה ושר החינוך, בשלב סיום הטקס ובשירת התקווה.
7. הקרנה אולמית (לא עולמית)
(1) קירות הלדים יהיו על הבמה ויעוצבו בצורת "חית":
צד אחד יושבים 7 שופטים ומעליהם במה מוגבהת ל- 7 נשיאים כולם מאחורי דלפקים מעוצבים ויושבים על כסאות . 

מצד שני יושבים 8 מתמודדים ומעליהם בבמה מוגבהת ל- 8 מתמודדים. כולם מאחורי דלפקים מעוצבים ויושבים על כסאות .

בחזית דוכן נואמים למנחה ועוד שני דוכנים למתמודדים אשר בהם ניתן לשים מוניטור לנשאלים בשלב "ראש בראש"  .
(2) מספר  ה-VTR  למסך המרכזי יהיה עבור 8 סרטונים ואחד להכרות עם המתמודדים.
(3) ה-VTR  למסכים הצדדים יהיו זהיים ל- VTR במסך המרכזי, מידי פעם מידי פעם בצדדים יופיעו סמל המדינה עם הכיתוב משרד החינוך ודגל מתנוסס .

בהצגת המתמודדים יתנוסס דגל הלאום ממנו הוא בא
(4) מספר האייטמים יהיה בתיאום עם הבמאי ולצורכי השידור כאשר לא יפחתו מ- 6 אייטמים באורך של 2 דק'.
8. עטיפה גרפית
מצגת 20 שניות המורכבת מתמונות סטילס של המתמודדים שתוקרן בלופ במהלך החידון.
9. משחקי מחשב
(1) בשלב הכנת חידון - לפגישות הכנה לחידון, תיקונים לקיט הגראפי ומערכת תוכנה, הקלדה של שאלות והתאמתם לפי  סדר הנשאלים, הפקת טבלאות מסכמות לסיכום הניקוד לכל שלב בשידור חי, הזנת נתונים עדכניים של נתוני תרגול ונתוני אמת, תיקון לאחר הגהה.
(2) ביום האירוע - יש לספק מערכת גראפית מסוג HD orad, מערכת הפעלה ייעודית למשדר, כרטיס סאונד, תקשורת ומחשבים, מפעיל מיומן. במהלך האירוע יידרש הספק לקלוט את הניקוד שניתן למתמודדים בכל שלב ושלב והצגתם בטבלאות, הצגת פרטי המתמודד ותמונתו, טבלאות דירוג המתמודדים וכו'. כל הנתונים יוקרנו בשידור חי על גבי המסכים שבאולם
(3) על הספק לוודא כי ישולמו תמלוגים עפ"י חוק עבור כל מוזיקת הרקע שתנוגן באירוע.
10. תרגומים
(1) תרגום השאלות לחידון זה טרם בוצע. 
(2) הדרישות בסעיף זה יישארו ללא שינוי  ועל כן על הספק להעסיק מתרגמים במהלך האירוע לצורך תרגום בעל פה של השאלות עבור הנוכחים באירוע.
11. להפקה זו אין צורך בבמה למצלמת רחף.
2. נספח מספר 5 – טופס הגשת ההצעה
1. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
בנוסף, על המציע לצרף להצעתו 3 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
2. על המציע לסמן בדף 3 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
3. סעיף 8 – ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר. יש להקפיד שכל הפרטים הינם נכונים ומדויקים. 
4. סעיף 9 – נתוני מנהל ההפקה המיועד – יש לפרט את ניסיונו של מנהל ההפקה המיועד ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 9 לבין קורות החיים.
5. סעיף 10 – נתוני בעלי התפקידים הבאים: במאי, מהנדס חשמל, מהנדס קונסטרוקציה ובטיחות - יש לפרט עבור כל אחד מבעלי התפקידים המיועדים את ניסיונו ולצרף קורות חיים מפורטים ותעודות הסמכה.
יש להקפיד על התאמה בין האמור בסעיף 10 לבין קורות חיים של כל אחד מבעלי התפקידים.
6. סעיף 11 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.

יש לכלול בהצעת המחיר את כל העלויות של המציע. הצעת המחיר הינה סופית ולא תשולם לספק כל תמורה נוספת. 
יש לצרף דפי עזר לחישוב הסעיפים השונים בהם יפורטו כל מרכיבי העלות של הספק בחלוקה להוצאות קבועות והוצאות משתנות.
דפי עזר אלו משמשים לבחינת סבירות ההצעה.

פירוט העלויות לכל אחד מתתי הסעיפים יתבצע בהתאם לנושא הסעיף ועפ"י שיקול דעתו של המציע.

על המציע לקחת בחשבון את כל העלויות הישירות והעקיפות לצורך ביצוע מלא ושלם של האירוע.

2. נספח מספר 6 – טבלת השוואת הצעות
הקריטריונים אופן מתן הציונים הינו כמפורט בטבלאות המצורפות למכרז.


בכבוד רב,


אורנה מיטמיגר
                           
מנהלת אגף רכש מכרזים והתקשרויות

